《孟传是携其长郎北游，余于九江遇之喜赠》
清代·阎尔梅

武昌城下竞舟时，恰好相逢正则祠。
阻暑聊为无赖饮，游山喜作不情诗。
甘陵自昔多君子，江夏于今诵小儿。
北去有人如问我，但云僧矣尚须眉。

作者简介：阎尔梅（1603—1679）明末诗文家，字用卿，号古古，因生而耳长大，白过于面，又号白耷山人、蹈东和尚，汉族，江苏沛县人。明崇祯三年举人，为复社巨子。甲申、乙酉间，为史可法画策，史不能用。乃散财结客，奔走国事。清初剃发号蹈东和尚。诗有奇气，声调沉雄。有《白耷山人集》。阎尔梅逝后，子孙私上谥号 ''文节''。其身为日月堂八世。